Minduli-Lasandi/SinhaLegal huggingface dataset:
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 08 දරන ලංකාවේ ඕලන්ද රෙපරමාදු
සභාව පොදු නියෝජිත මණ්ඩලය
(සංශෝධන) පනත

[සහතිකය සටහත කළේ 2007 මාර්තු මස 21 වන දිත]
ආණ්ඩුවේ නියමය පරිදි මුද්‍රණය කරන ලදී
2007 මාර්තු මස 23 වැනි දින ශ්‍රි ලංකා ප්‍රජාතාන්ත්‍රික සමාජවාදී ජනරජයේ
කොටසේ අතිරේකයක් වශයෙන් පල කරන ලදී.
ගැසට් පත්‍රයේ 11 වන

2007 අංක 08 දරන ලංකාවේ ඕලන්ද රෙපරමාදු සභාව පොදු
නියෝජිත මණ්ඩලය (සංශෝධන) පනත

(329 වන අධිකාරය වූ) ලංකාවේ ඕලන්ද රෙපරමාදු සහා පොදු
නියෝජිත මණ්ඩලය ආඥාපනත සංශෝධනය කිරීම සඳහා වූ පනතකි.
ලංකාවේ ඕලන්ද රෙපරමාදු සහා පොදු නියෝජිත මණ්ඩලය 1926
අංක 9 දරන ලංකාවේ ඕලන්ද රෙපරමාදු සහා පොදු නියෝජිත මණ්ඩලය
ආඥාපනත මගින් සංස්ථාගත කරනු ලැබූ හෙයින් ද :

ලංකාවේ ඕලන්ද රෙපරමාදු සහා පොදු නියෝජිත මණ්ඩලය, එහි
නාමය “ශ්‍රී ලංකාවේ ක්‍රිස්තියානි රෙපරමාදු සහා පොදු නියෝජිත
මණ්ඩලය” යනුවෙන් වෙනස් කිරීමට දැන් අදහස් කරන හෙයින් ද :
එකි නාමය වෙනස් කිරීම බලාත්මක කිරීම සඳහා එම ආඥාපනත
සංශෝධනය කිරිමට ලංකාවේ ඕලන්ද රෙපරමාදු සහා පොදු නියෝජිත
මණ්ඩලය දැන් ඉල්ලුම්කර ඇති හෙයින් සහ එම ඉල්ලීම ප්‍රදානය කිරීම
යෝග්‍ය වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :-

1. මේ පනත 2007 අංක 08 දරන ලංකාවේ ඕලන්ද රෙපරමාදු ලුහුඩු නාමය..
සහා පොදු නියෝජිත මණ්ඩලය (සංශෝධන) පනත යනුවෙන් හඳුන්වනු
ලැබේ.

2. ( 329 වන අධිකාරය වූ) ලංකාවේ ඕලන්ද රෙපරමාදු සහා පොදු
නියෝජිත මණ්ඩලය ආඥාපනතේ (දීර්ඝ නාමයේ හැර)
ආඥාපනත යටතේ සාදන ලද හෝ නිකුත් කරන ලද යම් රීතියක,
දැන්වීමක හෝ වෙනත් ලේඛනයක (ඵම නාමයෙන් හෝ “ඕලන්ද
රෙපරමාදු සභාව” යන කෙටි යෙදුමෙන්) ලංකාවේ ඕලන්ද රෙපරමාදු
සහා පොදු නියෝජිත මණ්ඩලය සඳහන් කරනු ලැබ ඇති සෑම අවස්ථාවක,
පද සම්බන්ධයෙන් අත්‍යාර්ථයක් අවශ්‍ය වන්නේ නම් මිස, “ලංකාවේ ක්‍රිස්තියානි
ඕලන්ද රෙපරමාදු සහා පොදු නියෝජිත මණ්ඩලය” යන යෙදුම සහ
“ඕලන්ද රෙපරමාදු සභාව ” යන යෙදුම වෙනුවට,‘ශ්‍රි ලංකාවේ ක්‍රිස්තියානු
රෙපරමාදු සභා පොදු නියෝජිත මණ්ඩලය” සහ “ක්‍රිස්තියානි රෙපරමාදු
සභාව " යන යෙදුම් ආදේශ කරනු ලැබිය යුතු ය.

(1) ලංකාවේ ඕලන්ද රෙපරමාදු සහ පොදු නියෝජිත මණ්ඩලය
විසින් හෝ එහි වාසියට මේ පනත ක්‍රියාත්මක වීම ආරම්භවීමේ දිනයට
පෙරාතුව ම සාදන ලද, නිකුත් කරන ලද හෝ ලියා අත්සන් කරන ලද
කවර හෝ සියලුම කොන්ත්‍රාත්, ගිවිසුම්, සහතික හෝ වෙනත් සාධන
පත්‍ර හෝ ලේඛන, මේ පනත ක්‍රියාත්මකවීම ආරම්භ වන දිනයේ දී හෝ
ඵදිනට පසුව, ශ්‍රී ලංකාවේ ක්‍රිස්තියානි රෙපරමාදු සහා පොදු නියෝජිත
මණ්ඩලය විසින් හෝ එහි වාසියට සාදන ලද, නිකුත් කරන ලද
හෝ ලියා අත්සන් කරන ලද ලෙසට සලකනු ලැබිය යුතු ය.

(2) ලංකාවේ ඕලන්ද රෙපරමාදු සහා පොදු නියෝජිත මණ්ඩලය
විසින් හෝ එයට එරෙහිව පවරනු ලැබ, මේ පනත ක්‍රියාත්මක වීම ආරම්භ
වන දිනයට පෙරාතුව ම වූ දිනයේ දී විභාග වෙමින් පවතින සියලුම
සිවිල් නඩු, නඩුකර, අභියාචන සහ වෙනත් නඩු කටයුතු නතරවීම හෝ
පවත්වාගෙන යාම නතර කිරීම නොවිය යුතු අතර, ඒවා ශ්‍රි ලංකාවේ
ක්‍රිස්තියානි රෙපරමාදු සහා පොදු නියෝජිත මණ්ඩලය විසින් හෝ එයට
එරෙහිව දිගටම පවත්වාගෙන යාම හෝ බලාත්මක කිරීම කරනු ලැබිය
හැකි ය.

(3) මේ පනත ක්‍රියාත්මකවීම ආරම්භ වන දිනයට පෙරාතුව ම වූ
දිනයේ දී ( 1) වන උපවගන්තියේ සඳහන් අයිතිවාසිකම්, බැරකම් සහ
බැඳීම් හැර, ලංකාවේ ඕලන්ද රෙපරමාදු සහා පොදු නියෝජිත මණ්ඩලයේ
සියලුම අයිතිවාසිකම්, බැඳීම් සහ වගකිම්, ශ්‍රී ලංකාවේ ක්‍රිස්තියානි
රෙපරමාදු සහා පොදු නියෝජිත මණ්ඩලයේ අයිතිවාසිකම්, බැඳීම් සහ
වගකිම් ලෙස සලකනු ලැබිය යුතු ය.

4. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 12 දරත හර බදු (සංශෝධන) පනත
[සහතිකය සටහන් කළේ 2007 අප්‍රේල් මස 11 වන දින]
ආණ්ඩුවේ නියමය පරිදි මුද්‍රණය කරන ලදී.

2007 අප්‍රේල් මස 12 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2007 අංක 12 දරන හර බදු (සංශෝධන) පනත
2002 අංක 16 දරන හර බදු පනත සංශෝධනය කිරීම සඳහා වූ
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ:—
1. මේ පනත 2007 අංක 12 දරන හර බදු (සංශෝධන) පනත
යනුවෙන් හඳුන්වනු ලැබේ.

2. (මෙහි මින්මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 2002 අංක 16 දරන හර බදු පනතේ 5 වන වගන්තියේ, 6 වන
වගන්තියේ (2) වන උපවගන්තියේ, 9 වන වගන්තියේ (2) වන
උපවගන්තියේ, 10 වන වගන්තියේ (2) වන උපවගන්තියේ, 14 වන
වගන්තියේ ( 1) වන සහ (2) වන උපවගන්තිවල, 15 වන වගන්තියේ ( 1)
වන උපවගන්තියේ සහ 18 වන වගන්තියේ (2) වන උපවගන්තියේ හැර,
ඒ පනතේ කවර හෝ ස්ථානයක “වාණිජ බැංකුවක් හෝ විශේෂිත
බැංකුවක්” යන වචන යෙදී ඇති සෑම ස්ථානයකම ඒ වෙනුවට “වාණිජ
බැංකුවක්, විශේෂිත බැංකුවක් හෝ මුල්‍ය සමාගමක්” යන වචන ආදේශ
කිරීමෙන් එම පනත මෙයින් සංශෝධනය කරනු ලැබේ.

3. ප්‍රධාන ප්‍රඥප්තියේ 2 වන, 3 වන සහ 4 වන වගන්තිවල, 9 වන
වගන්තියේ (1අ) උපවගන්තියේ, 13 වන වගන්තියේ (1) වන
උපවගන්තියේ (ආ), (ඇ) සහ (ඉ) ඡේදවල සහ 13 වන වගන්තියේ (4)
වන උපවගන්තියේ “වාණිජ බැංකුවක්” යන වචන වෙනුවට “වාණිජ
බැංකුවක් හෝ විශේෂිත බැංකුවක්” යන වචන ආදේශ කිරීමෙන් එම
වගන්ති මෙයින් සංශෝධනය කරනු ලැබේ.

4. ප්‍රධාන ප්‍රඥප්තියේ 19 වන වගන්තිය පහත දැක්වෙන පරිදි ප්‍රධාන ප්‍රඥප්තියේ
සංශෝධන කරනු ලැබේ :—
(1) “ජංගම ගිණුම” යන යෙදුමේ අර්ථ නිරූපනයේ “වාසික
විදේශ මුදල් ගිණුමක්, විදේශීය ව්‍යවහාරික මුදල් බැංකු
ඒකකයේ ගිණුමක් සහ කොටස් ආයෝජන සහිත බාහිර
රුපියල් ගිණුමක්” යන වචන වෙනුවට “වාසික විදේශ මුදල්
ගිණුමක්, විදේශ ව්‍යවහාර මුදල් බැංකු ඒකකයේ ගිණුමක්,
ආයෝජන සහිත බාහිර රුපියල් ගිණුමක් සහ භාණ්ඩාගාර
බැඳුම්කර ආයෝජන බාහිර රුපියල් ගිණුමක්” යන වචන
ආදේශ කිරීමෙන් ;

(2) “ඉතිරි කිරීමේ ගිණුම” යන යෙදුමේ අර්ථ නිරූපනයේ
“බලපත්‍රලත් වාණිජ බැංකුවක හෝ බලපත්‍රලත් විශේෂිත
බැංකුවක පවත්වාගෙන යන්නාවූ ද,” යන වචන වෙනුවට
“බලපත්‍රලත් වාණිජ බැංකුවක, බලපත්‍රලත් විශේෂිත බැංකුවක
හෝ මුල්‍ය සමාගමක පවත්වාගෙන යන්නා වූ ද,” යන වචන
ආදේශ කිරීමෙන්.

5. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 16 දරන පළාත් පාලන ආයතන ඡන්ද
විමසීම් (සංශෝධන) පනත
[සහතිකය සටහත් කළේ 2007 අප්‍රේල් මස 30 වන දින]
ආණ්ඩුවේ නියමය පරිදි මුද්‍රණය කරන ලදී.
2007 මැයි මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට් පත්‍රයේ
II වන කොටසේ අතිරේකයක් වශයෙන් පළ කරන ලදී

2007 අංක 16 දරන පළාත් පාලන ආයතන ඡන්ද විමසීම්
(සංශෝධන) පනත

පළාත් පාලන ආයතන ඡන්ද විමසීම් ආඥාපනත සංශෝධනය
කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 2007 අංක 16 දරන පළාත් පාලන ආයතන ඡන්ද
විමසීම් (සංශෝධන) පනත යනුවෙන් හඳුන්වනු ලැබේ.

2. පළාත් පාලන ආයතන ඡන්ද විමසීම් ආඥාපනතේ 65(අ)
වගන්තිය පහත දැක්වෙන පරිදි මෙයින් සංශෝධනය කරනු
ලැබේ :—
(1) එම වගන්තියේ (2) වන උපවගන්තිය එම වගන්තියේ (2)
(අ) වන උපවගන්තිය ලෙස නැවත අංක යෙදීමෙන් ;

(2) නැවත අංක යෙදූ (2) (අ) උපවගන්තියේ “එම යෝජනා
පත්‍රයේ නම් ඇතුළත්ව තිබූ” යන වචනවල සිට එම
උපවගන්තියේ අවසානය දක්වා වූ සියලු වචන අත්හැරීමෙන්
; සහ

(3) නැවත අංක යෙදූ (2)(අ) උපවගන්තියට ඉක්බිතිව ම පහත
දැක්වෙන කොටස එකතු කිරීමෙන්:—
“ (ආ) යම් ඡන්ද විමසීම් ප්‍රදේශයක් සම්බන්ධයෙන්
යම් පිළිගත් දේශපාලන පක්ෂයක් හෝ ස්වාධීන
කණ්ඩායමක් විසින් ඉදිරිපත් කරනු ලබන නාම
යෝජනා පත්‍රයක නම් සඳහන් වන සියලු
අපේක්ෂකයන් තේරී පත්ව ඇති අවස්ථාවක හෝ එම
නාම යෝජනා පත්‍රයේ නම් ඉතිරිව ඇති
අපේක්ෂකයන්ගෙන් කිසිවකු හෝ හට මනාප කිසිවක්
ලැබී නොමැති අවස්ථාවක දී සහ එම හේතුව නිසා
අදාළ පළාත් පාලන ආයතනයේ පුරප්පාඩුවක් ඇතිවන
විට එම පුරප්පාඩුව පිරවීම සඳහා පුරප්පාඩුව
පිරවීමට අදාළ දැන්වීමෙහි නිශ්චිතව දැක්වෙන
කාලසීමාව ඇතුළත ආඥාපනත යටතේ සුදුසුකම් ලබන
තැනැත්තකු එම පළාත් පාලන ආයතනයේ සභිකයකු
ලෙස නම් කරන ලෙස නියම කරමින් ධුරය හිස්කරන
ලද සභිකයාගේ නාම යෝජනා පත්‍රය ඉදිරිපත් කළ
පිළිගත් දේශපාලන පක්ෂයේ ලේකම්වරයා වෙත හෝ
ස්වාධීන කණ්ඩායමේ කණ්ඩායම් නායකයා වෙත එම
කරුණ පිළිබඳව තේරීම්භාර නිලධරයා විසින් දැනුම්
දිය යුතු ය. එම පුරප්පාඩුව පිරවීම සඳහා සුදුසුකම්
ඇති තැනැත්තකු නිශ්චිත කාලය ඇතුළත එම
ලේකම්වරයා හෝ කණ්ඩායම් නායකයා විසින් නම්
කරනු ලබන්නේ නම් සහ එම පුරප්පාඩුව පිරවීම සඳහා
නාම යෝජනා කරන ලද තැනැත්තා විසින්
අවස්ථාවෝචිත පරිදි ආණ්ඩුක්‍රම ව්‍යවස්ථාවේ හත්වන
උපලේඛනයේ දක්වා ඇති අකෘති පත්‍රය අනුව දිවුරුමක්
හෝ ප්‍රතිඥා දීමක් සිදු කර එම දිවුරුම හෝ ප්‍රතිඥාවද
එම නාමයෝජනා කිරීම සමග ඉදිරිපත් කර ඇත්නම්,
තේරීම්භාර නිලධරයා විසින් අදාළ පළාත් පාලන
ආයතනයේ සභිකයකු ලෙස එම තැනැත්තා තෝරා
පත් කර ගත් ලෙස ප්‍රකාශයට පත් කරනු ලැබිය
යුතු ය.

(ඇ) අදාළ පළාත් පාලන ආයතනයේ (ආ) ඡේදයේ
නිශ්චිතව දැක්වෙන ආකාරයට ඇති වූ පුරප්පාඩුව
පිරවීම සඳහා තෝරා පත් කරගනු ලබන තැනැත්තා
තම අනුප්‍රාප්තිකයා වන සභිකයාගේ ඉතිරි ධුර කාලය
සඳහා පමණක් ධුරය දැරිය යුතු ය.”.
මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 28 දරන ජාතික රක්ෂණ භාර අරමුදල
(සංශෝධන) පනත

[සහතිකය සටහන් කළේ 2007 ජූලි මස 18 වන දින]
ආණ්ඩුවේ නියමය පරිදි මුද්‍රණය කරන ලදී.
2007 ජූලි මස 20 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2007 අංක 28 දරන ජාතික රක්ෂණ භාර අරමුදල
(සංශෝධන) පනත

2006 අංක 28 දරන ජාතික රක්ෂණ භාර අරමුදල පනත
සංශෝධනය කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :-

1. මේ පනත 2007 අංක 28 දරන ජාතික රක්ෂණ භාර අරමුදල
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 2006 අංක 28 දරන ජාතික රක්ෂණ භාර අරමුදල පනතේ 6
වන වගන්තියේ ( 1) උපවගන්තියේ (ඈ) ඡේදයට ඉක්බිතිව ම පහත
දැක්වෙන අළුත් ඡේදය ඇතුළත් කිරීමෙන්, ඒ වගන්තිය මෙයින්
සංශෝධනය කරනු ලැබේ:—

3. “(ඈඈ) 2000 අංක 43 දරන රක්ෂණ කර්මාන්තය විධිමත්
කිරීමේ පනත මගින් පිහිටුවනු ලැබූ ශ්‍රී ලංකා රක්ෂණ
මණ්ඩලයේ අධ්‍යක්ෂ ජනරාල්වරයා ;”.
ප්‍රධාන ප්‍රඥප්තියේ 11 වන වගන්තියේ (2) උපවගන්තියේ
“සාමාජිකයන් තුන්දෙනකු”, යන වචන වෙනුවට “සාමාජිකයන්
පස්දෙනකු” යන වචන ආදේශ කිරීමෙන්, එම වගන්තිය මෙයින්
සංශෝධනය කරනු ලැබේ.

4. ප්‍රධාන ප්‍රඥප්තියේ 13 වන වගන්තියේ (ඈ) ඡේදයට ඉක්බිතිවම
පහත දැක්වෙන අළුත් ඡේද ඇතුළත් කිරීමෙන්, ඒ වගන්තිය මෙයින්
සංශෝධනය කරනු ලැබේ :—

“(ඈඈ) රක්ෂණ ව්‍යාපාරයක් පවත්වාගෙන යන
තැනැත්තකු විසින් සිදු කරන ලද හෝ නිකුත් කරන
ලද යම් රක්ෂණ ගිවිසුමක් හෝ රක්ෂණ ඔප්පුවකින්
පැන නගින යම් වගකීමක් සම්බන්ධයෙන්
ප්‍රතිරක්ෂණය භාරගත යුතු ය;

(ඈඈඈ) මණ්ඩලය විසින් සිදුකරන ලද හෝ නිකුත් කරන
ලද යම් රක්ෂණ ගිවිසුමක් හෝ රක්ෂණ ඔප්පුවකින්
පැන නගින යම් වගකීමක්, ශ්‍රී ලංකාව තුළ හෝ ඉන්
පිටත සිටින යම් රක්ෂණකරුවකු
ප්‍රතිරක්ෂණය කරනු ලැබිය හැකි ය.;”.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 27 දරන රක්ෂණ කර්මාන්තය විධිමත්
කිරීමේ (සංශෝධන) පනත

[සහතිකය සටහත් කළේ 2007 ජූලි මස 18 වන දින]
ආණ්ඩුවේ නියමය පරිදි මුද්‍රණය කරන ලදී
2007 ජූලි මස 20 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට් පත්‍රයේ
II වන කොටසේ අතිරේකයක් වශයෙන් පළ කරන ලදී.

2007 අංක 27 දරන රක්ෂණ කර්මාන්තය විධිමත් කිරීමේ
(සංශෝධන) පනත

2000 අංක 43 දරන රක්ෂණ කර්මාන්තය විධිමත් කිරීමේ පනත
සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ

1. මේ පනත 2007 අංක 27 දරන රක්ෂණ කර්මාන්තය
විධිමත් කිරීමේ ( සංශෝධන ) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 2000 අංක 43 දරන රක්ෂණ කර්මාන්තය විධිමත් කිරීමේ
පනතේ 12 වන වගන්තියේ (3) උපවගන්තියෙහි, “සහ 1996 අංක
17 දරන සමාජ ආරක්ෂණ මණ්ඩලය පනත මගින් පිහිටුවන ලද
සමාජ ආරක්ෂණ මණ්ඩලය”, යන වචන වෙනුවට “1996 අංක 17
දරන සමාජ ආරක්ෂණ මණ්ඩලය පනත මගින් පිහිටුවන ලද සමාජ
ආරක්ෂණ මණ්ඩලය සහ 2006 අංක 28 දරන ජාතික රක්ෂණ භාර
අරමුදල පනත මගින් පිහිටුවන ලද ජාතික රක්ෂණ භාර අරමුදල්
මණ්ඩලය” යන වචන ආදේශ කිරීමෙන්, ඒ වගන්තිය මෙයින්
සංශෝධනය කරනු ලැබේ .

3. ප්‍රධාන ප්‍රඥප්තියේ 31 වන වගන්තියේ (1) උපවගන්තියට
ඉක්බිතිව ම පහත දැක්වෙන අලුත් උපවගන්තිය ඇතුළත් කිරීමෙන්,
ඒ වගන්තිය මෙයින් සංශෝධනය කරනු ලැබේ :—

“(1අ) ප්‍රතිරක්ෂණය කිරීම කරනු ලබන සෑම රක්ෂණකරුවකු
විසින් ම ප්‍රතිරක්ෂණය කිරීමට අපේක්ෂා කරනු ලබන වගකීමෙන්, ගැසට්
පත්‍රයේ පළකරනු ලබන නියමයකින් අමාත්‍යවරයා විසින් තීරණය කරනු
ලබන සියයට පනහකට වැඩි නොවන ප්‍රතිශතයක්, 2006 අංක 28 දරන
ජාතික රක්ෂණ භාර අරමුදල පනත මගින් පිහිටුවන ලද ජාතික රක්ෂණ
භාර අරමුදල් මණ්ඩලය වෙත, එම රක්ෂණකරු විසින් ප්‍රතිරක්ෂණය
කළ යුතු බවට නියම කරනු ලැබිය යුතු ය.”.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 31 දරන අධිකරණ සංවිධාන
(සංශෝධන) පනත
[සහතිකය සටහන් කළේ 2007 අගෝස්තු මස 08 වන දින]
ආණ්ඩුවේ නියමය පරිදි මුද්‍රණය කරන ලදී

2007 අගෝස්තු මස 10 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පල කරන ලදී.

2007 අංක 31 දරන අධිකරණ සංවිධාන
(සංශෝධන) පනත

1978 අංක 2 දරන අධිකරණ සංවිධාන පනත සංශෝධනය
කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2007 අංක 31 දරන අධිකරණ සංවිධාන
(සංශෝධන) පනත යනුවෙන් හඳුන්වනු ලබන අතර, ගැසට් පත්‍රයේ
පළ කරනු ලබන නියමයක් මගින් අමාත්‍යවරයා විසින් නියම කරනු
ලබන දිනයක සිට ක්‍රියාත්මක විය යුතු ය.

2. 1978 අංක 2 දරන අධිකරණ සංවිධාන පනතේ 4 වන
වගන්තියේ “හතලිස් දෙනකුට නොවැඩි වූ ද ”යන වචන වෙනුවට
“හැට දෙනකුට නොවැඩි වූ ද” යන වචන ආදේශ කිරීමෙන් ඒ
වගන්තිය මෙයින් සංශෝධනය කරනු ලැබේ.

3. මේ පනතේ සිංහල සහ දෙමළ භාෂා පාඨ අතර, යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 33 දරන කල්බදු මුල්‍යකරණ
(සංශෝධන) පනත
[සහතිකය සටහන් කළේ 2007 අගෝස්තු මස 21 වන දින]
ආණ්ඩුවේ නියමය පරිදි මුද්‍රණය කරන ලදී.

2007 අගෝස්තු මස 24 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2007 අංක 33 දරන කල්බදු මුල්‍යකරණ
(සංශෝධන) පනත

2000 අංක 56 දරන කල්බදු මුල්‍යකරණ පනත
සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ:—

1. මේ පනත 2007 අංක 33 දරන කල්බදු මුල්‍යකරණ (සංශෝධන)
පනත යනුවෙන් හඳුන්වනු ලැබේ.
2. 2000 අංක 56 දරන කල්බදු මුල්‍යකරණ පනතේ 34 වන
වගන්තියට ඉක්බිතිව ම පහත දැක්වෙන අලුත් වගන්තිය මෙයින් ඇතුළත්
කරනු ලබන අතර, එය එම පනතෙහි 34අ වගන්තිය ලෙස බලාත්මක
විය යුතු ය.

34අ (1) වෙනත් යම් නීතියක පටහැනිව කුමක්
සඳහන් වුව ද—
(අ) තත්කාර්ය සඳහා අධ්‍යක්ෂවරයා විසින්
කලින් කල නිකුත් කරන ලද දැන්වීමක්
මගින් නිශ්චය කරනු ලබන මුදලකට වඩා
අඩු නොවන ක්ෂය නොවූ ගෙවා නිම කළ
සහ නිකුත් කරනු ලැබ ඇත්තාවූ
ප්‍රාග්ධනයක් පවත්වාගෙන යනු ලබන්නා
වූ සහ මේ පනතේ 3 වන වගන්තියේ (ඇ)
ඡේදයේ සඳහන් පොදු සමාගමක් වන්නා
වූ ලියාපදිංචි කරන ලද කල්බදු මුල්‍යකරණ
ආයතනයකට, යම් ණය සාධන පත්‍ර
නිකුත් කිරීම මගින්; හෝ

(ආ) (අ) වන ඡේදය යටතේ නිකුත් කරන ලද
නිවේදනයේ නිශ්චිතව සඳහන් වූ මුදලට
වඩා අඩු, ක්ෂය නොවූ ගෙවා නිම කළ සහ
නිකුත් කරනු ලැබ ඇත්තාවූ ප්‍රාග්ධනයක්
පවත්වාගෙන යනු ලබන්නා වූ සහ මේ
පනතේ 3 වන වගන්තියේ (ඇ) ඡේදයේ
සඳහන් පොදු සමාගමක් වන්නා වූ
ලියාපදිංචි කරන ලද කල්බදු මුල්‍යකරණ
ආයතනයකට, පෞද්ගලික පැවරීම් මගින්,
අධ්‍යක්ෂවරයාගේ අනුමතය ඇතිව, මුදල් ණයට
ගැනීමට හිමිකමක් තිබිය යුතු ය.

(2) තත්කාර්ය සඳහා අධ්‍යක්ෂවරයා වෙත
ඉදිරිපත් කරනු ලබන ඉල්ලීමක් මගින් එම
ලියාපදිංචි කල්බදු මුල්‍යකරණ ආයතනය විසින්
(1) වන උපවගන්තියේ කාර්යය සඳහා
අධ්‍යක්ෂවරයාගේ අනුමතය ලබාගත යුතු අතර,
එම අනුමතය අධ්‍යක්ෂවරයා විසින් අවශ්‍ය යයි
සලකනු ලැබිය හැකි නියම සහ කොන්දේසිවලට
යටත්විය හැකිය.

(3) මේ වගන්තියේ කාර්යය සඳහා—
“ණය සාධන පත්‍රය” යන්නෙන්, සෘණ
පත්‍රයක්, බැඳුම්කරයක්, පොරොන්දු
නෝට්ටුවක් හෝ අධ්‍යක්ෂවරයා
විසින් තීරණය කරනු ලබන වෙනත්
යම් ණය සාධන පත්‍රයක් අදහස්
වේ; සහ

“පෞද්ගලික පැවරීම” යන්නෙන්, සංස්ථා
ප්‍රකාශයක් නිකුත් කිරීමකින් හෝ
අන්තර්ජාලය, තැපෑල, පැක්ස්,
විද්‍යුත් තැපෑල, පත්‍රිකා, බැනර්,
පෝස්ටර් හෝ කුඩා පොත් හෝ කවර
හෝ අයුරකින් සිදුකරනු ලබන යම්
ආකාරයක ප්‍රචාරක වැඩ ඇතුළු
ජනමාධ්‍ය හරහා කරනු ලබන
ප්‍රකාශ කිරීමකින් හෝ තොරව, සෘණ
සාධන පත්‍ර නිකුත් කිරීම අදහස්
වේ.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 36 දරන නාගරික සංවර්ධන අධිකාරිය
(සංශෝධන) පනත

[සහතිකය සටහන් කළේ 2007 සැප්තැම්බර් මස 18 වන දින]
ආණ්ඩුවේ නියමය පරිදි මුද්‍රණය කරන ලදී.
2007 සැප්තැම්බර් මස 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2007 අංක 36 දරන නාගරික සංවර්ධන අධිකාරිය
(සංශෝධන) පනත

1978 අංක 41 දරන නාගරික සංවර්ධන අධිකාරිය පනත සංශෝධනය
කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :—

1. මේ පනත 2007 අංක 36 දරන නාගරික සංවර්ධන අධිකාරිය
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) ජාතික රාජ්‍ය සභාවේ 1978 අංක 41 දරන නාගරික සංවර්ධන
අධිකාරිය පනතේ 8 වන වගන්තියේ (ඇ) ඡේදයට ඉක්බිතිව ම පහත
දැක්වෙන ඡේදය ඇතුළත් කිරීමෙන්, ඒ වගන්තිය මෙයින් සංශෝධනය
කරනු ලැබේ :—

“(ඇඇ ) ජාතික වැසි ජල ප්‍රතිපත්තියට සහ 8අ වගන්තිය ප්‍රකාරව
පිළියෙල කරනු ලැබූ සංවර්ධන සැලැස්මෙහි ඇතුළත්
කිරීමට නියමිත උපක්‍රමයන්ට අනුකූලව වැසි ජලය එක්රැස්
කිරීම සඳහා යෝජනා ක්‍රමයක් සකස් කිරීම”;

3. ප්‍රධාන ප්‍රඥප්තියේ උපලේඛනයේ 4 වන අයිතමයේ (ඉ) ඡේදය
වෙනුවට පහත දැක්වෙන ඡේදය ආදේශ කිරීමෙන් එම උපලේඛනය මෙයින්
සංශෝධනය කරනු ලැබේ:—
“(ඉ) වැසි ජලය එක්රැස් කිරීම සඳහා අවශ්‍ය පියවර සැලසීම සහ
පරිශ්‍රයේ සහ වහලයේ ජලාපවහනය”;.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 37 දරන මුදල් (සංශෝධන) පනත
[සහතිකය සටහන් කළේ 2007 සැප්තැම්බර් මස 24 වන දින]
ආණ්ඩුවේ නියමය පරිදි මුද්‍රණය කරන ලදී

2007 සැප්තැම්බර් මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පල කරන ලදී.

2007 අංක 37 දරන මුදල් (සංශෝධන) පනත
2004 අංක 11 දරන මුදල් පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ:—
1. මේ පනත 2007 අංක 37 දරන මුදල් (සංශෝධන) පනත
යනුවෙන් හඳුන්වනු ලැබේ.

2. 2004 අංක 11 දරන මුදල් පනතේ II වන කොටසේ
(සෙලියුලර් ජංගම දුරකථන ග්‍රාහක බද්ද) 14 වන වගන්තිය එහි
“සියයට දෙකහමාරක් වූ” යන වචන වෙනුවට “සියයට දහයක් වූ”
යන වචන ආදේශ කිරීමෙන් සංශෝධනය කරනු ලැබේ.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 45 දරන මුදල් (සංශෝධන) පනත
[සහතිකය සටහත් කළේ 2007 ඔක්තෝබර් මස 15 වන දින]
ආණ්ඩුවේ නියමය පරිදි මුද්‍රණය කරන ලදී.

2007 ඔක්තෝබර් මස 19 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

2007 අංක 45 දරන මුදල් (සංශෝධන) පනත
2005 අංක 5 දරන මුදල් පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ:-
1. මේ පනත 2007 අංක 45 දරන මුදල් (සංශෝධන) පනත
යනුවෙන් හඳුන්වනු ලැබේ.

2. 2005 අංක 5 දරන මුදල් පනතේ පළමු උපලේඛනයේ
අවසානයට පහත දැක්වෙන අයිතමය එකතු කිරීමෙන් මෙයින්
සංශෝධනය කරනු ලැබේ:—

(XVI,XVII,XXI පරිච්ඡේදවල සහ 36 වන සහ 65 වන
වගන්තිවල විධිවිධාන හැර) 2006 අංක 10 දරන දේශීය
ආදායම් පනත.’

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 47 දරන ප්‍රාදේශීය යටිතල පහසුකම්
සංවර්ධන බදු (සංශෝධන) පනත

[සහතිකය සටහත් කළේ 2007 ඔක්තෝබර් මස 15 වන දින]
ආණ්ඩුවේ නියමය පරිදි මුද්‍රණය කරන ලදී..
2007 ඔක්තෝබර් මස 19 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

2007 අංක 47 දරන ප්‍රාදේශීය යටිතල පහසුකම්
සංවර්ධන බදු (සංශෝධන) පනත

2006 අංක 51 දරන ප්‍රාදේශීය යටිතල පහසුකම් සංවර්ධන බදු
පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2007 අංක 47 දරන ප්‍රාදේශීය යටිතල පහසුකම් ලුහුඬු නාමය.
සංවර්ධන බදු (සංශෝධන) පනත යනුවෙන් හඳුන්වනු ලැබේ.

2. 2006 අංක 51 දරන ප්‍රාදේශීය යටිතල පහසුකම් සංවර්ධන
බදු පනතේ 2 වන වගන්තියේ, “සියයට 2.5 ක අනුප්‍රමාණයකට”
යන වචන වෙනුවට “සිලින්ඩර ධාරිතාව 1600 නොඉක්මවන මෝටර්
වාහනයක් සම්බන්ධයෙන් සියයට 2.5 ක අනුප්‍රමාණයක්, සිලින්ඩර
ධාරිතාව 1600 සහ 2000 අතර වන මෝටර් වාහනයක් සම්බන්ධයෙන්
සියයට 5 අනුප්‍රමාණයක් සහ සිලින්ඩර ධාරිතාව 2000 ඉක්මවන
මෝටර් වාහනයක් සම්බන්ධයෙන් සියයට 7.5 ක අනුප්‍රමාණයක්”
යන වචන ආදේශ කිරීමෙන් මෙයින් සංශෝධනය කරනු ලැබේ.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 50 දරන ශ්‍රීමත් ජෝන් කොතලාවල
රාජ්‍ය ආරක්ෂක අභ්‍යාස ආයතනය
(සංශෝධන) පනත
[සහතිකය සටහන් කළේ 2007 ඔක්තෝබර් මස 23 වන දින]
ආණ්ඩුවේ නියමය පරිදි මුද්‍රණය කරන ලදී

2007 ඔක්තෝබර් මස 26 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

2007 අංක 50 දරන ශ්‍රීමත් ජෝන් කොතලාවල
රාජ්‍ය ආරක්ෂක අභ්‍යාස ආයතනය (සංශෝධන) පනත
1981 අංක 68 දරන ශ්‍රීමත් ජෝන් කොතලාවල රාජ්‍ය ආරක්ෂක
අභ්‍යාස ආයතනය පනත සංශෝධනය කිරීම පිණීස
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2007 අංක 50 දරන ශ්‍රීමත් ජෝන් කොතලාවල
රාජ්‍ය ආරක්ෂක අභ්‍යාස ආයතනය (සංශෝධන) පනත යනුවෙන්
හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් හඳුන්වනු
ලබන) 1981 අංක 68 දරන ශ්‍රීමත් ජෝන් කොතලාවල රාජ්‍ය ආරක්ෂක
අභ්‍යාස ආයතනය පනතේ 2 වන වගන්තියේ (1) වන උපවගන්තිය
ඉවත් කොට ඒ වෙනුවට පහත දැක්වෙන උපවගන්තිය ආදේශ
කිරීමෙන් එකී වගන්තිය මෙයින් සංශෝධනය කරනු ලැබේ :—
“(1) (මෙහි මින් මතු “විශ්ව විද්‍යාලය” යනුවෙන් සඳහන්
කරනු ලබන) “ජෙනරාල් ශ්‍රීමත් ජෝන් කොතලාවල රාජ්‍ය
ආරක්ෂක විශ්ව විද්‍යාලය” යනුවෙන් හඳුන්වනු ලැබිය යුතු
විශ්ව විද්‍යාලයක් පිහිටුවනු ලැබිය යුතු ය.’

3. (1) ප්‍රධාන ප්‍රඥප්තියේ සහ වෙනත් යම් ලිඛිත නීතියක “ශ්‍රීමත්
ජෝන් කොතලාවල රාජ්‍ය ආරක්ෂක අභ්‍යාස ආයතනය” යන වචන
සඳහන් වන ඕනෑම ස්ථානයක් සඳහා “ජෙනරාල් ශ්‍රීමත් ජෝන්
කොතලාවල රාජ්‍ය ආරක්ෂක විශ්ව විද්‍යාලය” යන වචනය ආදේශ
කරනු ලැබිය යුතු ය.

(2) යම් දැන්වීමක, නිවේදනයක, ගිවිසුමක, සන්නිවේදනයක
හෝ වෙනත් ලේඛනයක “ශ්‍රීමත් ජෝන් කොතලාවල රාජ්‍ය ආරක්ෂක
අභ්‍යාස ආයතනය” යන සෑම සඳහනක් ම “ජෙනරාල් ශ්‍රීමත් ජෝන්
කොතලාවල රාජ්‍ය ආරක්ෂක විශ්ව විද්‍යාලය” ලෙසට කරනු ලබන
සඳහනක් ලෙස කියවා තේරුම් ගනු ලැබිය යුතු ය.

4. සැක දුරු කිරීමේ කාර්ය සඳහා මේ පනත මගින් පිහිටුවන
ලද “ජෙනරාල් ශ්‍රීමත් ජෝන් කොතලාවල රාජ්‍ය ආරක්ෂක විශ්ව
විද්‍යාලය”, ප්‍රධාන ප්‍රඥප්තියේ 2 වන වගන්තිය මගින් පිහිටුවන ලද

“ශ්‍රීමත් ජෝන් කොතලාවල රාජ්‍ය ආරක්ෂක අභ්‍යාස ආයතනය”
සඳහා වූ අනුප්‍රාප්තිකයකු ලෙසට සියලු කාර්ය සඳහා සලකනු ලැබිය
යුතු ය.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 13 දරන ගෝඝාතක
(සංශෝධන) පනත

[සහතිකය සටහන් කළේ 2008 පෙබරවාරි මස 29 වන දින]
ආණ්ඩුවේ නියමය පරිදි මුද්‍රණය කරන ලදී.
2008 පෙබරවාරි මස 29 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 13 දරන ගෝඝාතක
(සංශෝධන) පනත
ගෝඝාතක ආඥාපනත සංශෝධනය කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2008 අංක 13 දරන ගෝඝාතක (සංශෝධන)
පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) (272 වන අධිකාරය වූ) ගෝඝාතක ආඥාපනතේ 18 වන
වගන්තියේ (1) වන උපවගන්තිය ඉවත් කර, ඒ වෙනුවට පහත
දැක්වෙන උපවගන්තිය ආදේශ කිරීමෙන් මෙයින් සංශෝධනය කරනු
ලැබේ :—

“(1) (බලපත්‍රලාභී ගෝඝාතකයකු නොවන) කිසිදු පුද්ගලයකු
විසින් නිසි අධිකාරියකින් ලබාගත් බලපත්‍රයක්
නොමැතිව කිසිදු ගවයකු ඝාතනය කිරීම නීත්‍යනුකූල
නොවන්නේ ය:

එසේ වුවද අධිකාරියකින් ලබාගත් බලපත්‍රයක් ඇතිව
හෝ නැතිව ගර්භනී ගව දෙනුන් හෝ කිරි දෙනුන් ඝාතනය
නොකළ යුතු ය.”.

3. ප්‍රධාන ප්‍රඥප්තියේ 20 වන වගන්තිය පහත සඳහන් පරිදි
මෙයින් සංශෝධනය කරනු ලැබේ :—
(1) එම වගන්තිය, (1) වන උපවගන්තිය ලෙස නැවත අංක
යෙදීමෙන් ; සහ

(2) නැවත අංක යොදන ලද (1) වන උපවගන්තියට ඉක්බිතිව ම
පහත දැක්වෙන අලුත් උපවගන්තිය එකතු කිරීමෙන් :—

“(2) 18 වන වගන්තියේ (1) වන උප වගන්තියෙහි
ප්‍රතිපාදන වලට පටහැනිව ගර්භනී ගව දෙනුන් හෝ කිරි
දෙනුන් ඝාතනය කරනු ලබන ඕනෑම පුද්ගලයකු, වරදකට
වරදකරු වන අතර, රුපියල් පනස් දහසක දඩයකට සහ
වසර තුනකට නොවැඩි දෙයාකාරයෙන් එක් ආකාරයක
බන්ධනාගාරගත කිරීමකට යටත් විය යුතු ය.”.

4. මේ පනතේ සිංහල හා දෙමළ භාෂා පාඨ අතර යම්
අනනුකූලතාවයක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 7 දරන මුදල් (සංශෝධන) පනත
[සහතිකය සටහන් කළේ 2008 පෙබරවාරි මස 29 වන දින]
ආණ්ඩුවේ නියමය පරිදි මුද්‍රණය කරන ලදී.

2008 පෙබරවාරි මස 29 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 7 දරන මුදල් (සංශෝධන) පනත
2004 අංක 11 දරන මුදල් පනත සංශෝධනය කිරීම
සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2008 අංක 7 දරන මුදල් (සංශෝධන) පනත
යනුවෙන් හඳුන්වනු ලැබේ.

2. 2004 අංක 11 දරන මුදල් පනතේ II වන
(සෙලියුලර් ජංගම දුරකථන ග්‍රාහක බද්ද පැනවීම) ඒ
“ජංගම දුරකථන” යන වචන යෙදී ඇති සෑම තැනක ම ඒ වෙනුවට
“ජංගම දුරකථන හෝ රැහැන් රහිත ස්ථාවර දුරකථන” යන වචන
ආදේශ කිරීමෙන් මෙයින් සංශෝධනය කරනු ලැබේ.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවයක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 12 දරන ප්‍රාදේශීය යටිතල
පහසුකම් සංවර්ධන බදු (සංශෝධන) පනත

[සහතිකය සටහන් කළේ 2008 පෙබරවාරි මස 29 වන දින]
ආණ්ඩුවේ නියමය පරිදි මුද්‍රණය කරන ලදී.
2008 පෙබරවාරි මස 29 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 12 දරන ප්‍රාදේශීය යටිතල පහසුකම්
සංවර්ධන බදු (සංශෝධන) පනත

2006 අංක 51 දරන ප්‍රාදේශීය යටිතල පහසුකම් සංවර්ධන බදු
පනත සංශෝධනය කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. (1) මේ පනත 2008 අංක 12 දරන ප්‍රාදේශීය යටිතල පහසුකම්
සංවර්ධන බදු (සංශෝධන) පනත යනුවෙන් හඳුන්වනු ලැබේ.
(2) මේ පනතේ විධිවිධාන සියලු කාර්ය සඳහා 2008 ජනවාරි
මස 1 වන දින සිට ක්‍රියාත්මක වූ ලෙස සලකනු ලැබිය යුතු ය.

2. 2007 අංක 47 දරන පනත මගින් සංශෝධිත, (මෙහි මින්
මතු “ප්‍රධාන ප්‍රඥප්තිය” යනුවෙන් සඳහන් කරනු ලබන) 2006 අංක
51 දරන ප්‍රාදේශීය යටිතල පහසුකම් සංවර්ධන බදු පනතේ 2 වන
වගන්තිය ඉවත් කර ඒ වෙනුවට පහත දැක්වෙන වගන්තිය ආදේශ
කිරීමෙන් මෙයින් සංශෝධනය කරනු ලැබේ :—

2. (1) 1989 අංක 13 දරන නිෂ්පාදන බදු (විශේෂ
විධිවිධාන) පනත යටතේ නිෂ්පාදන බදු ගෙවීමට
යටත් වන මෙහි උපලේඛනයේ I වන තීරයේ නිශ්චිතව
දැක්වෙන සංයෝජිත වර්ගීකරණ සංකේත අංකය
යටතේ දැක්වෙන ඒ උපලේඛනයේ II වන තීරයේ
අනුරූප සටහනේ නිශ්චිතව දැක්වෙන සිලින්ඩර්
ධාරිතාවක්, ආසන ධාරිතාවක් හෝ බර සහිත යම්
මෝටර් වාහනයක් මත, එම මෝටර් වාහනය
ආනයනය කරන අවස්ථාවේ දී (235 වන අධිකාරය
වූ) රේගු ආඥාපනතේ ‘(ඉ)’ උපලේඛනය ප්‍රකාර
නිශ්චය කරනු ලබන, එම මෝටර් වාහනයේ රේගු
වටිනාකම හා ඒ මත අය කරනු ලබන සියලු බදු,
ගාස්තු හා අයකිරීම් වලින් සංයුක්ත වන සම්පූර්ණ
වටිනාකම මත ඒ උපලේඛනයේ III වන තීරයේ
දක්වා ඇති අනුප්‍රමාණයක ප්‍රමාණයට ගණන් බලනු
ලබන (මෙහි මින් මතු “බද්ද” යනුවෙන් සඳහන් කරනු
ලබන) ප්‍රාදේශීය යටිතල පහසුකම් සංවර්ධන බද්ද
යනුවෙන් හඳුන්වනු ලබන බද්දක් පනවා, ආනයනය
කරනු ලබන අවස්ථාවේ දී අය කරගනු ලැබිය යුතු ය.

(2) මේ වගන්තියේ කාර්යය සඳහා “මෝටර්
වාහනය” යන යෙදුමට ත්‍රී රෝද රථයක් ඇතුළත්
නොවිය යුතු ය.” .

3. ප්‍රධාන ප්‍රඥප්තියේ 7 වන වගන්තියට ඉක්බිතිව ම පහත
දැක්වෙන උපලේඛනය එකතු කිරීමෙන්, ප්‍රධාන ප්‍රඥප්තිය මෙයින්
සංශෝධනය කරනු ලැබේ:—

“උපලේඛනය
අංකය
I වන තීරය
සං. ව. සංකේතය 

II වන තීරය
සිලින්ඩර් ධාරිතාව/
ආසන ධාරිතාව/

III වන තීරය
අනුප්‍රමාණය

1. 8703 - සිලින්ඩර් ධාරිතාව
1600 ට නොවැඩි මෝටර්
වාහනයක් - සියයට 5.0

2. 8703 - සිලින්ඩර් ධාරිතාව
1600 ට වැඩි නමුත් 2000 ට
නොවැඩි මෝටර් වාහනයක් - සියයට 7.6 

3. 8703- සිලින්ඩර් ධාරිතාව
2000 ට වැඩි මෝටර්
වාහනයක් - සියයට 10

4. 8702- ආසන ධාරිතාව තැනැත්තන් 13 ට වඩා අඩු
මෝටර් වාහනයක් - සියයට 10

5. 8702 - ආසන ධාරිතාව තැනැත්තන්
13 ක් හෝ ඊට වැඩි නමුත්
තැනැත්තන් 17 ට වඩා අඩු
මෝටර් වාහනයක්- සියයට 5.0

6. 8702 - ආසන ධාරිතාව තැනැත්තන්
17 ක් හෝ ඊට වැඩි මෝටර්
වාහනයක් - සියයට 7.5

7. 8704 - මෝටර් වාහනයක් (නිශ්චිතව
සඳහන් බරක් සහිත)- සියයට 5.0”

4. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 21 දරන කාර්මික ආරාවුල්
(සංශෝධන) පනත

(සහතිකය සටහත කළේ 2008 මාර්තු මස 28 වන දින
ආණ්ඩුවේ නියමය පරිදි මුද්‍රණය කරන ලදී.
2008 මාර්තු මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදි ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 21 දරන කාර්මික ආරාවුල්
(සංශෝධන) පනත

කාර්මික ආරාවුල් පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :—

1. මේ පනත 2008 අංක 21 දරන කාර්මික ආරාවුල් (සංශෝධන)
පනත යනුවෙන් හඳුන්වනු ලැබේ.

2. 2003 අංක 11 දරන පනත මගින් අවසන් වරට සංශෝධිත,
කාර්මික ආරාවුල් පනතේ 31ආ වගන්තිය. එහි (7) වන උපවගන්තියේ
" මාස තුනක කාලසීමාවක්" යන වචන වෙනුවට "මාස හයක
කාල සීමාවක් " යන වචන ආදේශ කිරීමෙන්, මෙයින් සංශෝධනය කරනු
ලැබේ.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්. එවිට, සිංහල භාෂා පාඨය
බලපැවැත්විය යුතුය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 20 දරන කම්කරුවන්ගේ රක්ෂාව
අවසත් කිරීමේ (විශේෂ විධිවිධාන)
(සංශෝධන) පනත

[සහතිකය සටහන කළේ 2008 මාර්තු මස 28 වන දින]
ආණ්ඩුවේ නියමය පරිදි මුද්‍රණය කරන ලදී.
2008 මාර්තු මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදි ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 20 දරත කම්කරුවන්ගේ රක්ෂාව
අවසන් කිරීමේ (විශේෂ විධිවිධාන)(සංශෝධන)පතත

1971 අංක 45 දරන කම්කරුවන්ගේ රපාව අවසන් කිරීමේ
(විශේෂ විධිවිධාන) පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ:—

1. මේ පනත 2008 අංක 20 දරන කම්කරුවන්ගේ රක්ෂාව අවසන්
කිරිමේ (විශේෂ විධිවිධාන) (සංශෝධන) පනත යනුවෙන් හඳුන්වනු
ලැබේ.

2. ( මෙහි මින් මතු " ප්‍රධාන ප්‍රඥප්තිය'' යනුවෙන් සඳහන් කරනු
ලබන) 1971 අංක 45 දරන කම්කරුවන්ගේ රක්ෂාව අවසන් කිරීමේ
(විශේෂ විධිවිධාන) පනතේ 6ආ වහන්තියේ (1) වන උපවගන්තියේ
' අවසන් කිරීමන් මාස තුනක් ඇතුළත '' යන වචන වෙනුවට “අවසන්
කිරීමෙන් මාස හයක් ඇතුළත " යන වචන ආදේශ කිරීමෙන් එම
වගන්තිය මෙයින් සංශෝධනය කරනු ලැබේ.

3. ප්‍රධාන ප්‍රඥප්තියේ 6ඇ වගන්තියේ ‘6වන වගන්තියේ (2) වන
උපවගන්තිය යටතේ හෝ 6 අ වගන්තිය යටතේ” යන වචන හා ඉලක්කම්
වෙනුවට “6වන වගන්තිය හෝ 6අ වගන්තිය යටතේ” යන වචන හා
ඉලක්කම් ආදේශ කිරීමෙන් එම වගන්තිය මෙයින් සංශෝධනය කරනු
ලැබේ.


4. ප්‍රධාන ප්‍රඥප්තියේ 7 වන වගන්තිය පහත දැක්වෙන පරිදි ප්‍රධාන ප්‍රඥප්තියේ 7
මෙයින් සංශෝධනය කරනු ලැබේ:—

(අ) එම වගන්තියේ (1) වන උපවගන්තියේ “6 වන වගන්තියේ
(2) වන උපවගන්තිය පටතේ හෝ 6අ වගන්තිය යටතේ කරනු
ලබන නියමයක්" යන වචන හා ඉලක්කම් වෙනුවට “6 වන
වගන්තිය හෝ 6 අ වගන්තිය යටතේ කරනු ලබන නියමයක්”
යන වචන හා ඉලක්කම් ආදේශ කිරීමෙන් ;

(ආ) එම වගන්තියේ (2) වන උපවගන්තියේ “6 වන වගන්තියේ
(2) වන උපවගන්තිය පටහෝ 6අ වගන්තිය යටතේ කරනු
ලබන නියමයක් " යන වචන හා ඉලක්කම් වෙනුවට “6 වන
වගන්තිය හෝ6 අ වගන්තිය යටතේ කරනු ලබන නියමයක්”
යන වචන හා ඉලක්කම් ආදේශ කිරීමෙන් ;

(ඇ) එම වගන්තියේ පැති සටහනෙහි “6 වන වගන්තියේ
විධිවිධාන” යන වචන හා ඉලක්කම් වෙනුවට “6 වන
වගන්තිය හෝ 6අ වන වගන්තිය යටතේ කරනු ලබන
නියමයකට” යන වචන හා ඉලක්කම් ආදේශ කිරීමෙන්.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත් එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 37 දරන ජාතික නිවාස සංවර්ධන
අධිකාරිය (විශේෂ විධිවිධාන) පනත
[සහතිකය සටහන් කළේ 2008 ඔක්තෝබර් මස 31 වන දින]
ආණ්ඩුවේ නියමය පරිදි මුද්‍රණය කරන ලදී.

2008 ඔක්තෝබර් මස 31 වැනි දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ
අතිරේකයක් වශයෙන් පළ කරන ලදී.

2008 අංක 37 දරන ජාතික නිවාස සංවර්ධන
අධිකාරිය (විශේෂ විධිවිධාන) පනත

ජාතික නිවාස දෙපාර්තමේන්තුවේ සේවයෙහි නියුක්ත කර සිට
පසුව නිවාස සංවර්ධන අධිකාරිය විසින් සේවයෙහි නියුක්ත
කරන ලද නිලධාරින්ට සහ සේවකයන්ට විශ්‍රාම වැටුපක් ප්‍රදානය
කිරිමට සුදුසුකම් ලැබීමට හැකිවනු පිණිස විශේෂ විධිවිධාන
සැලැස්වීම සඳහා ද, ඒ හා සම්බන්ධ හෝ ඊට ආනුෂංගික කාරණා
සඳහා ද විධිවිධාන සැලැස්වීම පිණිස ද වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :--

1. මේ පනත 2008 අංක 37 දරන ජාතික නිවාස සංවර්ධන
අධිකාරිය (විශේෂ විධිවිධාන) පනත යනුවෙන් හඳුන්වනු ලැබේ.
නොවන)

2. 1979 අප්‍රේල් මස 1 වන දිනට පෙරාතුවම වූ දිනයේ දී
ජාතික නිවාස දෙපාර්තමේන්තුවේ සේවයෙහි නියුක්ත කර සිට
පසුව (මෙහි මින්මතු “අධිකාරිය” යනුවෙන් හඳුන්වනු ලබන) ජාතික
නිවාස සංවර්ධන අධිකාරියෙහි සේවයේ නියුක්ත කරන ලද (ස්ථාන
මාරුවීම් සහිත සේවයක සිටි නිලධරයකු හෝ සේවකයකු
සෑම නිලධරයකුම සහ සේවකයකු ම ඔහු අධිකාරිය විසින් සේවයේ
නියුක්ත කර සිටියේ වුව ද, අධිකාරිය විසින් ඔහු සේවයේ නියුක්ත
කරන ලද දිනයේ සිට එම අධිකාරියේ ඔහුගේ සේවා කාලය අවසානය
දක්වා ජාතික නිවාස දෙපාර්තමේන්තුවේ රජයේ නිලධරයකු වශයෙන්
ධුරය දිගටම දැරූ ලෙස සලකනු ලැබිය යුතු අතර, ඔහුගේ අධිකාරියේ
සේවා කාලය ජාතික නිවාස දෙපාර්තමේන්තුවේ වූ සේවා කාලයට
එකතු කළ විට, අවුරුදු දහයකට හෝ ඊට වැඩි වන්නේ නම්, ඔහුගේ
අධිකාරියේ වූ සේවා කාලය අවසානයේ දී, විශ්‍රාම වැටුප් ව්‍යවස්ථාව
යටතේ වූ විශ්‍රාම වැටුපක් ප්‍රදානය කිරීමට ඔහු සුදුස්සකු විය යුතු ය.

3. (1) 2 වන වගන්තිය යටතේ විශ්‍රාම වැටුපක් ප්‍රදානය කරනු
ලැබීමට සුදුස්සකු බවට පත්වන සෑම තැනැත්තකුම අධිකාරියෙහි
ස්ථිර සේවා නියුක්තිය ඔහු විසින් භාර ගැනීම මත විශ්‍රාම වැටුප
වෙනුවට ඔහුට ගෙවා ඇති යම් පාරිතෝෂික ගෙවීමක් ඔහු විසින්
හෝ ඔහුගේ උරුමක්කාරයන් විසින් විශ්‍රාම වැටුප් අධ්‍යක්ෂවරයාට
ගෙවිය යුතු ආපසු ගෙවීමකට යටත්ව, ඒ විශ්‍රාම වැටුප ලැබිය යුතු ය.

(2) 2 වන වගන්තිය යටතේ විශ්‍රාම වැටුපක් ප්‍රදානය කිරීම සඳහා
සුදුස්සකු බවට පත්වන සෑම තැනැත්තකුම—
(අ) තමා වෙනුවෙන් සේවක අර්ථසාධක අරමුදලට බැර කරන
ලද සේවා යෝජකයාගේ දායක මුදල ආපසු ගෙවිමකට
යටත්ව; සහ

(ආ) සේවා නියුක්තිකයන්ගේ භාරකාර අරමුදලට තමා
වෙනුවෙන් බැරකරන ලද මුලු දායක මුදල ආපසු
ගෙවීමකට යටත්ව, ඒ විශ්‍රාම වැටුප ලැබිය යුතු ය.

(3) (2) වන උප වගන්තියේ (අ) සහ (ආ) ඡේද යටතේ අයකර
ගන්නා ලද මුදල් අධිකාරියේ ආදායමට බැර කල යුතු ය.
4. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.

5. පද සම්බන්ධයෙන් අන්‍යාර්ථයක් අවශ්‍ය වුවහොත් මිස, මේ
පනතේ —
“සේවක අර්ථසාධක අරමුදල” යන්නෙන්, 1958 අංක 15 දරන
පනත යටතේ පිහිටුවනු ලැබූ සේවක අර්ථසාධක අරමුදල
අදහස් වේ;

“සේවා නියුක්තිකයන්ගේ භාරකාර අරමුදල” යන්නෙන්, 1980
අංක 46 දරන පනත යටතේ පිහිටුවනු ලැබූ සේවා
නියුක්තිකයන්ගේ භාරකාර අරමුදල අදහස් වේ;

“පාරිතෝෂික ගෙවීමක්" යන්නෙන්, 1983 අංක 12 දරන
පාරිතෝෂික ගෙවීමේ පනත යටතේ ගණනය කරනු ලැබූ
පාරිතෝෂික ගෙවීමක් අදහස් වේ; සහ

“ජාතික නිවාස සංවර්ධන අධිකාරිය’” යන්නෙන්, 1979 අංක 17
දරන ජාතික නිවාස සංවර්ධන අධිකාරිය පනත යටතේ
පිහිටුවනු ලැබූ ජාතික නිවාස සංවර්ධන අධිකාරිය අදහස් වේ.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 39 දරන ශ්‍රී ලංකා ගමනාගමන
මණ්ඩලය (සංශෝධන) පනත

[සහතිකය සටහන් කළේ 2008 නොවැම්බර් මස 07 වන දින]
ආණ්ඩුවේ නියමය පරිදි මුද්‍රණය කරන ලදී.
2008 නොවැම්බර් මස 07 වැනි දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන
කොටසේ අතිරේකයක් වශයෙන් පළ කරන ලදී.

2008 අංක 39 දරන ශ්‍රී ලංකා ගමනාගමන
මණ්ඩලය (සංශෝධන) පනත

2005 අංක 27 දරන ශ්‍රී ලංකා ගමනාගමන මණ්ඩල පනත
සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2008 අංක 39 දරන ශ්‍රී ලංකා ගමනාගමන මණ්ඩලය ලුහුඬු නාමය.
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ ප්‍රධාන ප්‍රඥප්තිය '' යනුවෙන් සඳහන් කරනු
ලබන) 2005 අංක 27 දරන ශ්‍රී ලංකා ගමනාගමන මණ්ඩල පනතේ
1 වන වගන්තියට ඉක්බිතිවම පහත දැක්වෙන අලුත් වගන්තිය ඇතුළත්
කිරීමෙන් ඒ වගන්තිය මෙයින් සංශෝධනය කරනු ලබන අතර එය
ඒ ප්‍රඥප්තියේ 1අ වගන්තිය ලෙස බලපැවැත්විය යුතු ය:—

1අ. (1) (මෙහි මින් මතු '' මණ්ඩලය ” යනුවෙන්
සඳහන් කරනු ලබන) "ශ්‍රී ලංකා ගමනාගමන
මණ්ඩලය '' යනුවෙන් හඳුන්වනු ලබන මණ්ඩලයක්
පිහිටුවනු ලැබ තිබිය යුතුය.

(2) මණ්ඩලය (1) වන උපවගන්තියෙන් එයට පවරා
ඇති නාමයෙන් අවිච්ඡින්න පැවැත්මක් සහ පොදු
මුද්‍රාවක් ඇති සංස්ථාවක් විය යුතු අතර, එකී
නාමයෙන් එය විසින් හා එයට විරුද්ධව නඩු පැවරීම
ද කරනු ලැබිය හැකි ය.”.

3. ප්‍රධාන ප්‍රඥප්තියේ 2 වන වගන්තිය පහත දැක්වෙන පරිදි ප්‍රධාන ප්‍රඥප්තියේ
මෙයින් සංශෝධනය කරනු ලැබේ:—

(1) ඒ වගන්තියේ 1 වන වගන්තියේ (මෙහි මින් මතු ''
මණ්ඩලය ''
යනුවෙන් සඳහන් කරනු ලබන) " ශ්‍රී ලංකා ගමනාගමන මණ්ඩලය "
යනුවෙන් හඳුන්වනු ලබන මණ්ඩලයක් පිහිටුවනු ලැබිය යුතු අතර
එම මණ්ඩලය පහත දැක්වෙන තැනැත්තන්ගෙන් සමන්විත විය
යුතුය '' යන වචන වෙනුවට " මණ්ඩලය සමන්විත විය යුතු
වන්නේ:—" යන වචන ආදේශ කිරීමෙන්.

(2) ඒ වගන්තියේ (iii) වන ඡේදය වෙනුවට පහත දැක්වෙන
අලුත් ඡේදය ආදේශ කිරීමෙන්:--

"(iii) භාණ්ඩාගාර ලේකම්වරයා විසින් නම් කරනු ලබන
භාණ්ඩාගාර අධ්‍යක්ෂ ජනරාල්වරයා හෝ මුදල් විෂයය
භාර අමාත්‍යවරයාගේ අමාත්‍යාංශයේ අතිරේක ලේකම්
ධුරයට නොඅඩු ධුරයක් දරන නිලධරයකු”; සහ

(3) ඒ වගන්තියේ පැති සටහන වෙනුවට පහත දැක්වෙන කොටස
ආදේශ කිරීමෙන්:-—

4. මේ පනතේ 1අ වගන්තිය මඟින් ප්‍රධාන ප්‍රඥප්තියට සිදු
කරන ලද සංශෝධනය සියලු කාර්යයන් සඳහා ප්‍රධාන ප්‍රඥප්තිය
ක්‍රියාත්මකවන දින සිට බලාත්මක භාවයට එළඹ ඇති බවට සලකනු
ලැබිය යුතු ය.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බල පැවැත්විය යුතුය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 5 දරන අදේශිකයන්ට
පුරවැසිභාවය ප්‍රදානය කිරීමේ
(විශේෂ විධිවිධාන) (සංශෝධන) පනත
[සහතිකය සටහන් කළේ 2009 පෙබරවාරි මස 18 වන දින]
ආණ්ඩුවේ නියමය පරිදි මුද්‍රණය කරන ලදී.

2009 පෙබරවාරි මස 20 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2009 අංක 5 දරන අදේශිකයන්ට පුරවැසිභාවය
ප්‍රදානය කිරීමේ (විශේෂ විධිවිධාන) (සංශෝධන) පනත

1988 අංක 39 දරන අදේශිකයන්ට පුරවැසිභාවය ප්‍රදානය කිරීමේ
(විශේෂ විධිවිධාන) පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2009 අංක 5 දරන අදේශිකයන්ට පුරවැසිභාවය
ප්‍රදානය කිරීමේ (විශේෂ විධිවිධාන) (සංශෝධන) පනත යනුවෙන්
හඳුන්වනු ලැබේ.

2. (මෙහි මින්මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 1988 අංක 39 දරන අදේශිකයන්ට පුරවැසිභාවය ප්‍රදානය
කිරීමේ (විශේෂ විධිවිධාන) පනතේ 2 වන වගන්තියට ඉක්බිතිව ම
පහත දැක්වෙන අලුත් වගන්තිය ඇතුළත් කිරීමෙන් මෙයින්
සංශෝධනය කරනු ලබන අතර, එම වගන්තිය ප්‍රධාන ප්‍රඥප්තියේ
2අ වගන්තිය ලෙස බලාත්මක විය යුතු ය :—

2අ. 2 වන වගන්තියේ විධිවිධානවල කුමක්
සඳහන් වුව ද, 1964 ඔක්තෝබර් මස 30 වන දිනට
ඉන්දීය සම්භවය ඇත්තා වූ ද, ශ්‍රී ලංකාවේ ස්ථිරව
වාසිකව සිටියා වූ ද යම් තැනැත්තකුට, එම
තැනැත්තාගේ පාලනයෙන් බැහැර වූ අවස්ථානුගත
කරුණු හේතුවෙන්

(අ) ශ්‍රී ලංකාව හැරයාමට සිදු වූයේ නම් ; සහ
(ආ) ඉන් පසුව ඔහු ඉන්දියාවේ පදිංචි වූයේ නම්,
මේ පනත ක්‍රියාත්මක වන දිනයට පෙරාතුව ම වූ
දිනයේ දී, එහි ප්‍රතිඵලයක් වශයෙන් 2 වන වගන්තියේ
(අ) ඡේදයේ නියමයන්ට අනුකූලව ක්‍රියා කිරීමට,

එම තැනැත්තාට නොහැකි වුව ද, එම තැනැත්තා
එම වගන්තියේ (ආ) සහ (ඇ) ඡේදවල නියමයන්
සපුරාලන්නේ නම් හෝ එම තැනැත්තා ඉන්දීය
සම්භවයක් ඇත්තා වූ ද, ශ්‍රී ලංකාවේ ස්ථිරව වාසිකව
2 2009 අංක 5 දරන අදේශිකයන්ට පුරවැසිභාවය
ප්‍රදානය කිරීමේ (විශේෂ විධිවිධාන) (සංශෝධන) පනත
සිටියා වූ ද තැනැත්තකුගෙන් පැවත එන තැනැත්තකු
බවට සාක්ෂි ඉදිරිපත් කිරීමට ඔහුට හැකි නම්, එම
තැනැත්තාට මේ පනත ක්‍රියාත්මක වීම ආරම්භ වන
දිනයේ සිට බලපවත්වන පරිදි ශ්‍රී ලංකාවේ පුරවැසි
තත්ත්වය හිමි වන අතර, එම තැනැත්තාට ශ්‍රී ලංකාවේ
වෙනත් පුරවැසියන්ට නීතිය අනුව හිමිකම ඇති සියලු
අයිතිවාසිකම් සහ වරප්‍රසාදවලට හිමිකම තිබිය
යුතු ය.”.

3. ප්‍රධාන ප්‍රඥප්තියේ 4 වන වගන්තියේ (1) වන උපවගන්තිය
පහත දැක්වෙන පරිදි මෙයින් සංශෝධනය කරනු ලැබේ :—

(1) “2 වන වගන්තිය හේතු කොට ගෙන” යන වචන සහ
ඉලක්කම් වෙනුවට, “2 වන වගන්තියේ හෝ 2අ වගන්තියේ
විධිවිධාන හේතු කොට ගෙන” යන වචන සහ ඉලක්කම්
ආදේශ කිරීමෙන් ; සහ

(2)“මේ පනතේ ‘ආ’ උපලේඛනයේ දක්වා ඇති ආකෘතියට
සාරානුකූල විය යුතු ය.” යන වචන වෙනුවට “මේ පනතේ
‘ආ’ උපලේඛනයේ දක්වා ඇති ආකෘතියට සාරානුකූල
විය යුතු ය :

එසේ වුව ද, 2අ වගන්තියේ විධිවිධාන යටතේ ශ්‍රී
ලංකාවේ පුරවැසි තත්ත්වයට හිමිකම ඇති යම් තැනැත්තකු
ශ්‍රී ලංකාවේ ස්ථිර වශයෙන් පදිංචිවීමේ චේතනාවෙන් ශ්‍රී
ලංකාවට පැමිණීමේ දී පමණක් මේ පනත යටතේ
පුරවැසිභාවය පිළිබඳ සහතිකයක් සඳහා ඉල්ලුම් කළ
යුතු ය.” යන වචන සහ ඉලක්කම් ආදේශ කිරීමෙන්.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 7 දරන රණවිරු සේවා අධිකාරි
(සංශෝධන) පනත
[සහතිකය සටහන් කළේ 2009 පෙබරවාරි මස 18 වන දින]
ආණ්ඩුවේ නියමය පරිදි මුද්‍රණය කරන ලදී.

2009 පෙබරවාරි මස 20 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2009 අංක 7 දරන රණවිරු සේවා අධිකාරි
(සංශෝධන) පනත

1999 අංක 54 දරන රණවිරු සේවා අධිකාරි පනත
සංශෝධනය කිරීම සඳහා වූ පනතකි
ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මෙම පනත 2009 අංක 7 දරන රණවිරු සේවා අධිකාරි
(සංශෝධන) පනත යනුවෙන් හඳුන්වනු ලැබේ.
2. 1999 අංක 54 දරන රණවිරු සේවා අධිකාරි පනතේ 3 වන
වගන්තිය පහත සඳහන් පරිදි මෙයින් සංශෝධනය කරනු
ලැබේ :—

(1)එම වගන්තියේ (1) වන උපවගන්තිය ඉවත් කිරීමෙන්
අනතුරුව ඒ වෙනුවට පහත දක්වා ඇති උපවගන්තිය
ආදේශ කිරීමෙන් :—

“(1) අධිකාරියේ පරිපාලන සහ කළමනාකරණ කටයුතු
ජනාධිපතිවරයා විසින් පත් කරනු ලබන පහත සඳහන්
සාමාජිකයන්ගෙන් සමන්විත (මින් මතු “මණ්ඩලය” නමින්
හඳුන්වනු ලබන) කළමනාකරණ මණ්ඩලයක් වෙත පැවරිය
යුතු වන්නේ ය :—

(අ) ආරක්ෂක විෂයභාර අමාත්‍යවරයාගේ
අමාත්‍යාංශ ලේකම් හෝ එකී ලේකම්වරයා
විසින් නම් කරනු ලබන එම අමාත්‍යාංශයේ
නියෝජිතයකු ;
(ආ) ශ්‍රී ලංකා යුධ හමුදාවේ නියෝජ්‍ය මාණ්ඩලික
ප්‍රධානී ;
(ඇ) ශ්‍රී ලංකා නාවික හමුදාවේ නියෝජ්‍ය
මාණ්ඩලික ප්‍රධානී ;
(ඈ) ශ්‍රී ලංකා ගුවන් හමුදාවේ නියෝජ්‍ය මාණ්ඩලික
ප්‍රධානී ;
(ඉ) සුභ සාධක කටයුතු විෂයභාර නියෝජ්‍ය
පොලිස්පති ;
(ඊ) මුදල් විෂයභාර අමාත්‍යවරයා විසින් නම් කරනු
ලබන මහා භාණ්ඩාගාරයේ නියෝජිතයකු ;
(උ) ජනාධිපතිවරයා විසින් පත් කරනු ලබන තවත්
සාමාජිකයන් පස්දෙනකු (මෙම පරිච්ඡේදය
යටතේ පත් කරනු ලබන සාමාජිකයකු මින්
මතු “පත් කළ සාමාජිකයා” වශයෙන්
හැඳින්වේ.)

(1අ) රාජ්‍ය ආරක්ෂක විෂයභාර අමාත්‍යවරයාගේ
අමාත්‍යාංශය යටතේ පවතින සේවා වනිතා ඒකකයන්හි
සභාපතිනියන්හට නිරීක්ෂකයන් වශයෙන් රණවිරු සේවා
අධිකාරියේ කළමනාකරණ මණ්ඩල රැස්වීම්වලට
සහභාගීවීමට හැකි ය.”.

(2) එම වගන්තියේ (2) වන උපවගන්තිය ඉවත් කිරීමෙන්
අනතුරුව ඒ වෙනුවට පහත දක්වා ඇති උපවගන්තිය ආදේශ
කිරීමෙන් :—

“(2) (1) වන උපවගන්තියේ (උ) පරිච්ඡේදය යටතේ
පත් කරන ලද සාමාජිකයන්ගෙන් දෙදෙනකු පිළිවෙලින්
මණ්ඩලයේ සභාපති සහ උපසභාපති වශයෙන්
ජනාධිපතිවරයා විසින් පත් කළ යුතු වන්නේ ය.”.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවයක් ඇති වුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 17 දරන හර බදු
(සංශෝධන) පනත

[සහතිකය සටහන් කළේ 2009 මාර්තු මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2009 අප්‍රේල් මස 03 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2009 අංක 17 දරන හර බදු
(සංශෝධන) පනත
2002 අංක 16 දරන හර බදු පනත සංශෝධනය කිරීම සඳහා
වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2009 අංක 17 දරන හර බදු (සංශෝධන) පනත
යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන්
කරනු ලබන) 2002 අංක 16 දරන හර බදු පනතේ 10 වන වගන්තියේ
(2) වන උපවගන්තියට ඉක්බිතිව ම පහත දැක්වෙන උපවගන්තිය
එකතු කිරීම මගින් එම වගන්තිය මෙයින් සංශෝධනය කරනු
ලැබේ :—

“(3) (අ) යම් වාණිජ බැංකුවක්, විශේෂිත බැංකුවක්, මුදල්
සමාගමක් හෝ බලයලත් වෙළෙන්දකු -
(1) ප්‍රමාණවත් මුදල් ඇති යම් ජංගම හෝ ඉතිරි කිරීමේ
ගිණුමකින් 6 වන වගන්තියේ (1) වන උපවගන්තිය
යටතේ හර බද්ද අස්කර ගැනීම හෝ ප්‍රේෂණය කිරීම
පැහැර හරින අවස්ථාවක;

(ii) 6 වන වගන්තියේ (2) වන උපවගන්තිය යටතේ
අවස්ථාවෝචිත පරිදි, තැන්පතු සහතිකයක් හෝ
සංචාරක චෙක්පතක් මුදල් කිරීමේ දී උපලබ්ධ වන
මුදල් ප්‍රමාණයෙන් හර බද්ද අඩු කිරීම හෝ ප්‍රේෂණය
කිරීම පැහැර හරින අවස්ථාවක,
එම වාණිජ බැංකුව, විශේෂිත බැංකුව, මුදල් සමාගම හෝ
බලයලත් වෙළෙන්දා, ගෙවිය යුතු සම්පූර්ණ හර බදු ප්‍රමාණය
සඳහා ගෙවීම පැහැර හැර ඇත්තකු ලෙස සලකනු ලැබිය
යුතු ය.

(ආ) අවස්ථාවෝචිත පරිදි, එසේ අස්කර නොගත්, අඩු
කරනු නොලැබූ හෝ ප්‍රේෂණය කරනු නොලැබූ සම්පූර්ණ
මුදල කොමසාරිස් ජනරාල්වරයා වෙත ප්‍රේෂණය කළ යුතුව
තිබූ දිනයට පසුව එළඹෙන දිනයේ සිට එකී සම්පූර්ණ මුදල
ගෙවීම පැහැර හැර ඇති ලෙස සලකනු ලැබිය යුතු අතර,
එම සම්පූර්ණ මුදල මේ පනතේ විධිවිධාන සලසා ඇති
ආකාරයට එම වාණිජ බැංකුවෙන්, විශේෂිත බැංකුවෙන්,
මුදල් සමාගමෙන් හෝ බලයලත් වෙළෙන්දාගෙන් අයකර
ගත යුතු ය.

(4) (3) වන උපවගන්තියේ සඳහන් හර බදු ප්‍රමාණය, අදාළ
වාණිජ බැංකුවෙන්, විශේෂිත බැංකුවෙන්, මුදල් සමාගමෙන්
හෝ බලයලත් වෙළෙන්දාගෙන් සම්පූර්ණයෙන් හෝ කොටස්
වශයෙන් අය කර ගැනීම සඳහා නැතහොත් එකී මුදල ඉල්ලා
අස්කර ගත යුතුව තිබූ හෝ අඩු කරගත යුතුව තිබූ
තැනැත්තාගෙන් සම්පූර්ණයෙන් අය කර ගැනීම සඳහා සුදුසු
යයි කොමසාරිස් ජනරාල්වරයා විසින් සලකනු ලබන පියවර
ගැනීමෙන් කොමසාරිස් ජනරාල්වරයා වලක්වනු ලබන පරිදි
මේ වගන්තියේ සඳහන් කිසිවක් කියවා තේරුම් නොගත
යුතු ය.”.

මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 14 දරන නිෂ්පාදන බදු
(විශේෂ විධිවිධාන) (සංශෝධන) පනත

[සහතිකය සටහන් කළේ 2009 මාර්තු මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2009 අප්‍රේල් මස 03 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2009 අංක 14 දරන නිෂ්පාදන බදු
(විශේෂ විධිවිධාන) (සංශෝධන) පනත

1989 අංක 13 දරන නිෂ්පාදන බදු (විශේෂ විධිවිධාන) පනත
සංශෝධනය කිරීම සඳහා වූ පනතකි.
ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2009 අංක 14 දරන නිෂ්පාදන බදු (විශේෂ
විධිවිධාන) (සංශෝධන) පනත යනුවෙන් හඳුන්වනු ලැබේ.

2. 1989 අංක 13 දරන නිෂ්පාදන බදු (විශේෂ විධිවිධාන)
පනතේ 5 වන වගන්තියේ (2) වන උපවගන්තියේ (ආ) ඡේදයේ (iii)
වන අනු ඡේදයේ “යම් ලිඛිත නීතියක් යටතේ ඒ භාණ්ඩය ආනයනය
කිරීම සම්බන්ධයෙන් ගෙවිය යුතු බදු, සෙස් බදු හා අයකිරීම්
සියල්ලේ එකතුවට සමාන මුදලක්” යන වචන වෙනුවට “රේගු
බද්ද අධිභාරය, සෙස් බදු, වරාය හා ගුවන් තොටුපළ සංවර්ධන
බද්ද සහ එකතු කළ අගය මත බදුවල මුල් එකතුවට සමාන
මුදලක්” යන වචන ආදේශ කිරීමෙන් ඒ වගන්තිය මෙයින්
සංශෝධනය කරනු ලැබේ.

3. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත් එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 30 දරන පළාත් පාලන ආයතන
(විශේෂ විධිවිධාන) (සංශෝධන) පනත

[සහතිකය සටහන් කළේ 2009 මැයි මස 18 වන දින]
ආණ්ඩුවේ නියමය පරිදි මුද්‍රණය කරන ලදී
2009 මැයි මස 22 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2009 අංක 30 දරන පළාත් පාලන ආයතන
(විශේෂ විධිවිධාන)(සංශෝධන) පනත
2007 අංක 55 දරන පළාත් පාලන ආයතන
(විශේෂ විධිවිධාන) පනත සංශෝධනය කිරීම සඳහා වූ
පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2009 අංක 30 දරන පළාත් පාලන ආයතන
(විශේෂ විධිවිධාන) (සංශෝධන) පනත යනුවෙන් හඳුන්වනු ලැබේ.

2. 2007 අංක 55 දරන පළාත් පාලන ආයතන (විශේෂ විධිවිධාන)
පනතේ 3 වන වගන්තිය පහත දැක්වෙන පරිදි මෙයින් සංශෝධනය
කරනු ලැබේ:—
(1)එම වගන්තිය, එම වගන්තියේ (1) වන උපවගන්තිය
වශයෙන් නැවත අංක යෙදීමෙන් ;

(2)නැවත අංක යෙදූ (1) වන උපවගන්තියෙහි අතුරු විධානය
ඉවත් කිරීමෙන් ; සහ
(3)එම වගන්තියේ නැවත අංක යෙදූ (1) වන උපවගන්තියට
ඉක්බිතිවම පහත දැක්වෙන අලුත් උපවගන්තිය එකතු
කිරීමෙන් :—

(2) ප්‍රධාන ප්‍රඥප්තිය ප්‍රකාරව වූ නාම යෝජනා
පිළිබඳ දැන්වීම ගැසට් පත්‍රයේ පළ කරනු ලබන
නියමයක් මගින් අමාත්‍යවරයා විසින් තීරණය කරනු
ලබන දිනයක දී පළ කරනු ලැබිය යුතු ය. එම දිනය
මෙම සංශෝධනය ක්‍රියාත්මක වීමේ දිනයේ සිට මාස
දහයකට පසු නොවන දිනයක් විය යුතු ය. ”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 32 දරන ජාතිය ගොඩනැගීමේ
බදු (සංශෝධන) පනත

[සහතිකය සටහන් කළේ 2009 මැයි මස 18 වන දින]
ආණ්ඩුවේ නියමය පරිදි මුද්‍රණය කරන ලදී.
2009 මැයි මස 22 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2009 අංක 32 දරන ජාතිය ගොඩනැගීමේ බදු
(සංශෝධන) පනත
2009 අංක 9 දරන ජාතිය ගොඩනැගීමේ බදු පනත
සංශෝධනය කිරීම සඳහා වූ පනතකි.

ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ—
1. මේ පනත 2009 අංක 32 දරන ජාතිය ගොඩනැගීමේ බදු
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 2009 අංක 9 දරන ජාතිය ගොඩනැගීමේ බදු පනතේ 3 වන
වගන්තියේ “සියයට එකක් ලෙස ගණන් බලනු ලබන” යන වචන
වෙනුවට පහත දැක්වෙන කොටස ආදේශ කිරීමෙන් ඒ වගන්තිය
මෙයින් සංශෝධනය කරනු ලැබේ:—

“(අ) 2009 අප්‍රේල් මස 30 වන දිනයෙන් අවසන් වන කාලසීමාව
සඳහා සියයට එකක අනුප්‍රමාණයකට; සහ
(ආ) 2009 මැයි මස 1 වන දිනයෙන් ආරම්භ වන කාල සීමාව
සඳහා සියයට තුනක අනුප්‍රමාණයකට,

3. ප්‍රධාන ප්‍රඥප්තියේ 8 වන වගන්තියේ (ඇ) ඡේදයට
ඉක්බිතිව ම පහත දැක්වෙන අලුත් ඡේදය එකතු කිරීමෙන් ඒ
වගන්තිය මෙයින් සංශෝධනය කරනු ලැබේ:—
“(ඈ) මේ පනත යටතේ යම් අදාළ කාර්තුවක් සඳහා වාර්තාව
ඉදිරිපත් කිරීමේ දිනය එකී අදාළ කාර්තුව අවසන් වීමෙන්
ඉක්බිතිව ම ආරම්භ වන මාසයේ විසි වන දිනය හෝ
ඊට පෙර දිනයක් හෝ විය යුතු ය.”.

4. ප්‍රධාන ප්‍රඥප්තියේ උපලේඛනය පහත දැක්වෙන පරිදි මෙයින්
සංශෝධනය කරනු ලැබේ:—

(අ) (iii) වන අයිතමය වෙනුවට පහත දැක්වෙන අයිතමය ආදේශ
කිරීමෙන්:—
“(iii) මේ පනත අදාළ වන යම් තැනැත්තකු විසින් යම්
අපනයනකරුවකුට විකුණන ලද—
(i) යම් ද්‍රව්‍යයක් ; හෝ
(ii) එම ද්‍රව්‍ය කොටසක් වන සේ නිෂ්පාදිත වෙනත්
යම් ද්‍රව්‍යයක්,
ඇත්ත වශයෙන් ම ශ්‍රී ලංකාවෙන් අපනයනය කරනු
ලැබූ බවට යම් ලිඛිත සාක්ෂි ඉදිරිපත් කිරීම මත
කොමසාරිස් ජනරාල්වරයා සෑහීමකට පත් වන්නේ
නම් එම ද්‍රව්‍ය;”;

(ආ) (xiv) වන අයිතමයට ඉක්බිතිව ම පහත දැක්වෙන අලුත්
අයිතමය එකතු කිරීමෙන්:
“(xv) රටට සිදුවන ආර්ථික ප්‍රතිලාභය සැලකිල්ලට ගෙන
අදාළ අමාත්‍යවරයා විසින් අනුමත කරනු ලබන
සහ මුදල් විෂයය භාර අමාත්‍යවරයා විසින් අනුමත
කරනු ලබන, රජය විසින් එම ව්‍යාපෘතියේ බදු
ගෙවීම දරන අවස්ථාවක දී එම ව්‍යාපෘතියේ භාවිත
කිරීම සඳහා වූ යම් ද්‍රව්‍යයක්.”;

(2) එහි II වන කොටසේ (xxii) වන අයිතමයට ඉක්බිතිව ම
පහත දැක්වෙන අලුත් අයිතමය එකතු කිරීමෙන්:—
“(xxiii) 2002 අංක 34 දරන ශ්‍රී ලංකා සිවිල් ගුවන් සේවා
අධිකාරිය පනත යටතේ ලියාපදිංචි කරන ලද යම්
සාමාන්‍ය අලෙවි නියෝජිතයකුගේ සේවා.”.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2009 අංක 36 දරන ශ්‍රී ලංකා ආයෝජන
මණ්ඩල (සංශෝධන) පනත
[සහතිකය සටහන් කළේ 2009 ජූලි මස 15 වන දින]
ආණ්ඩුවේ නියමය පරිදි මුද්‍රණය කරන ලදී.

2009 ජූලි මස 17 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2009 අංක 36 දරන ශ්‍රී ලංකා ආයෝජන මණ්ඩල
(සංශෝධන) පනත
ජාතික රාජ්‍ය සභාවේ 1978 අංක 4 දරන ලංකා ආයෝජන
මණ්ඩල පනත සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2009 අංක 36 දරන ශ්‍රී ලංකා ආයෝජන මණ්ඩල
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) ජාතික රාජ්‍ය සභාවේ 1978 අංක 4 දරන ශ්‍රී ලංකා ආයෝජන
මණ්ඩල පනතේ ‘ආ’ උපලේඛනයේ “1971 අංක 47 දරන ශ්‍රී ලංකා
ජාතික චිත්‍රපට සංස්ථා පනත” යන අයිතමයට ඉක්බිතිව ම, පහත
දැක්වෙන අලුත් අයිතමය ඇතුළත් කිරීමෙන්, ඒ උපලේඛනය මෙයින්
සංශෝධනය කරනු ලැබේ :—

3. මෙහි 2 වන වගන්තිය මගින් ප්‍රධාන ප්‍රඥප්තියේ ‘ආ’
උපලේඛනයට කරන ලද සංශෝධනය 2006 අංක 10 දරන දේශීය
ආදායම් පනත බලාත්මක වූ දිනය වන 2006 මාර්තු මස 31 වන
දිනයේ දී බලාත්මක වූ ලෙස සැලකිය යුතු ය.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.